Jabarkan Transportasi dari Purwokerto dalam bahasa banyumasan

Jaman gemiyen Purwokerto dilewati jalur kereta Kluthuk Serajoedal Stoomtram Maatschappij utawa SDS sing bahan bakare sekang kayu, jalur iki dibangun taun 1893. Jalur kiye dianakena merga jalukane para pengusaha Pabrik tebu sing ana neng Purwokerto, Sokaraja, purbalingga lan Klampok, lan uga perusahaan liane sing mbutuhna transportasi cepet.

Kereta Serajoedal Stoomtram Maatschappij iki jalure sekang Maos - Rawalo - Panisinan - Tinggartugu - Glempong - Tinggardengkol - Gringging - Sampang - Kebasen - Patikraja - Sidabowa - Tanjung - Purwokerto Timur sing de resmikena 16 Juli 1896, Purwokerto Timur - Pasar Wage - Sangkalputung - Sokaraja - PG Kalibagor (05 Desember 1896), Sokaradja - Banjarsari - Muntang - Karangkemuri - Kemangkon - Purworeja Klampok (02 Juli 1897), Purworeja Klampok - Gandulekor - Mandiraja- Purwonegoro - Gumiwang - Binorong - Mantrianom - Pucang - Wangon - Banjarnegara (8 Mei1898), Banjarsari - Jompo - Kalimanah - Purbalingga (01 Juli 1900),Banjarnegara - Sokanandi - Singomerto - Sigaluh - Prigi - Bandingan - Bojonegoro - Tunggoro - Selokromo (01 Mei 1916) lan Selokromo - Krasak - Selomerto - Penawangan - Wonosobo (07 Juni 1917).

Sekang Setasiun timur jalur SDS mlebu nang tengah-tengah kutha Purwokerto, sepanjang jalan Jendral Sudirman sisi sebelah lor. Neng pasar Wage ana setasiun cilik dinggo mandeg Kereta.

Perusahaan kereta api SS (Staats Spoorwegen) taun 1915 mbangun jalur kereta antarane Cirebon lan Kroya sing nglewati kota Purwokerto. Perusahaan iki mbangun setasiun neng desa Redjasari kulone kali Bandjaran. Dadi awit taun kue nang Purwokerto dilewati rong perusahaan kereta sing beda-beda Serajoedal Stoomtram Maatschappij lan Staats Spoorwegen, Ananging Serajoedal Stoomtram Maatschappij umure ora sue, sekitar taun 1970han kereta iki mandeg ora beroprasi maning.